[ca] Treball de Final de Grau que investiga el discurs feminista de Dolors Monserdà a partir de l'edició d'articles i conferències publicats a la premsa del moment. Dolors Monserdà (1845-1919) és autora del primer assaig feminista en català ("Estudi feminista", 1909) i de novel·les reconegudes pel tractament de la dona i altres qüestions socials del moment ("La Fabricanta", 1904, "Maria Glòria", 1917, etc.). Aquest treball ofereix una edició actualitzada dels seus textos assagístics, així com una proposta interpretativa del feminisme que s'hi articula, vinculat a ideals com el catalanisme, el conservadorisme econòmic o la religiositat. Dolors Monserdà va ser una figura pionera i versàtil, i la seva presència en el panorama literari català és fonamental. Reconeguda com la primera novel·lista catalana, la seva obra abasta una àmplia gamma de gèneres, des de novel·les que van captivar l'atenció del seu temps fins a contes, teatre, assaig, cròniques periodístiques i poesia. Un aspecte que la distingeix com a escriptora és el seu paper en els inicis del feminisme a Catalunya: és autora del primer assaig feminista en català, Estudi Feminista. Orientacions per a la dona catalana (1909). Dolors Monserdà va ser una precursora en la introducció d'idees feministes al nostre context cultural, tant abans com després de la publicació d'aquest tractat, mitjançant articles i conferències que es publicaren en reconeguts diaris i revistes com La Renaixensa, La Veu de Catalunya, Or y Grana, La Bordadora o Il·lustració Catalana i el seu suplement Feminal. No obstant això, aquests textos no han rebut encara l'atenció que mereixen, malgrat que alguns siguin precedents del corpus ideològic del qual sorgeix el seu assaig. Per això, estudiar-los adquireix una importància vital. D'una banda, permet comprendre com s'origina el feminisme al nostre país; de l'altra, ens brinda l'oportunitat d'explorar amb més profunditat el pensament d'aquesta destacada i polifacètica autora. Per a Monserdà, l'escriptura, més que una simple expressió artística, havia de ser un instrument per a un propòsit més elevat: millorar la condició de la dona i contribuir al progrés de la societat en el seu conjunt. L'objectiu d'aquest treball és fer una edició crítica d'aquests textos, en gran part desconeguts a causa de la seva manca d'accessibilitat fins ara. Aquesta iniciativa té com a finalitat principal explorar una dimensió de Dolors Monserdà que fins ara ha rebut poca atenció, oferint una visió més completa de la seva obra i del seu llegat en la literatura i el pensament feminista català.

[es] Trabajo de Fin de Grado que investiga el discurso feminista de Dolors Monserdà a partir de la edición de artículos y conferencias publicados en la prensa del momento. Dolors Monserdà (1845-1919) es autora del primer ensayo feminista en catalán ("Estudio feminista", 1909) y de novelas reconocidas por el tratamiento de la mujer y otras cuestiones sociales de la época ("La Fabricanta", 1904, "Maria Glòria", 1917, etc.). Este trabajo ofrece una edición actualizada de sus textos ensayísticos, así como una propuesta interpretativa del feminismo que se articula en ellos, vinculado a ideales como el catalanismo, el conservadurismo económico o la religiosidad.